**ОТЧЕТ**

**За дейността на учебно-научна Лаборатория по експериментална и професионална педагогика „Проф.д-р П. Нойков“ за календарната 2020 г.**

Дейността на Лабораторията с нейните направления – Алумни дейности, Менторство, Педагогическо хранилище и клуб Креации, **в тясно сътрудничество и съвместни дейности с Кариерния център на ФП,** през тази година обхваща и традиционните си, и нови аспекти.

*Традиционни дейности:* Учебно-преподавателска дейност; консултативен-обучителен студентски семинар „Гьолечица“, обучения, квалификации, семинари; научни публикации; участия, ръководство, организация на научни форуми; участия и ръководство на научни проекти; създаване на партньорства с професионалисти и организации.

*Специфичните дейности са в няколко основни направления:*

1. Дейности **в партньорство** с автономния Кариерен център на факултета под ръководството на доц. Богданова със студенти от факултета, от университета и с институции-партньори и аудитории по заявка – студентски ателиета за кариерно ориентиране; дни на първокурсника, студентски констелации, менторство и академично наставничество.
2. Мониторинг и презентиране на студентски стажове и практики.
3. Участие в научно-изследователски проекти.
4. Квалификационна и експертно-обучителна дейност.
5. Алумни дейности в партньорство с Кариерния център.
6. Структуриране и архивиране на Хранилището по педагогическа фотография. Инициативи на Клуб „Креации“.

**ПРОМЕНИ В СЪСТАВА НА ЛАБОРАТОРИЯТА:**

**1. С единодушна подкрепа от състава на Лабораторията, в нейния екип се включи като член от месец януари 2020-та година ас. Даниел Полихронов. Приоритетните сектори на неговата ангажираност са четири:** Алумни дейностите и подготовката на дисковете на завършващите в трите степени на висшето образование; поддържане на сайта на Лабораторията; подготовката и реализацията на семинара Гьолечица; студентското самоуправление и участие в органите на управление на факултета.

**2.** **Поради обективни причини проф.д-р Доно Василев /от 28 ноември 2019 година/ вече не е почетен ръководител на УНЛ „Проф. д-р Петър Нойков“.** Целият екип на Лабораторията съхранява и развива традициите на нейните дейности, завещани от професора, предшествениците-учители и Патрона проф.д-р Петър Нойков за развитие на учебно-изследователските, експериментални и научни траектории в съвременните университети.

**3.** **Излизане от състава на лабораторията на ас. Петя Панайотова** поради напускане на университета.

**4.** **Актуалният състав** на УНЛ „Проф.д-р Петър Нойков“ наброява 10 преподаватели във ФП: проф.дпн Яна Рашева-Мерджанова /ръководител от 2004 г./; проф.д-р Бончо Господинов, доц.д-р Силвия Цветанска, доц.дпн Моника Богданова, доц.д-р Илиана Петкова, доц.д-р Владислав Господинов, доц.д-р Бистра Мизова, гл.ас.д-р Биляна Гъркова, ас. Даниел Полихронов, ас. Анна Върбанова.

***Реализирани дейности и продукти:***

1. **Обособяване на автономен Кариерен център на ФП** с р-л доц. М. Богданова, подбор на специалист на половин щат, локализиране на помещение – есен 2019/зима 2020 г.
2. **Творческа вечер на 5 декември 2019 г. „Персеиади и други високосни рождества“ –** поетичен моноспектакъл на проф. Мерджанова, фотоимпресия на доц. Вл. Господинов, акапелна група за старинна музика към университетския хор с участието на доц. Илиана Петкова и ас. Анна Върбанова, благотворителна мисия за сдружение „Към върха“ за извеждане на деца и младежи в обездвиженост във високата планина – събрани 561 лева и 50 стотинки.
3. Публикуване в Годишника на СУ Книга Педагогика Т. 113 **Юбилейна студия за 10 години студентски международен консултативно-обучителен семинар Гьолечица – съавтори проф. Яна Р.-Мерджанова, доц. И. Петкова, доц. М. Богданова, доц. Вл. Господинов.**
4. Подготовка за печат 2021-ва от квота на ФП в Университетско Издателство на **Втория юбилеен сборник публични лекции на хабилитирани преподаватели на ФП – съставители проф. Мерджанова, И. Петкова, фотографии Вл. Господинов.**
5. **НЕ БЕ** проведен планирания **ежегоден международен студентски обучително-консултативен семинар Гюлечица** /8-10 май 2020 г./ **„Академични хоризонти“** с р-л доц. д-р И. Петкова, поради извънредната пандемична обстановка.
6. **Пак поради пандемичната обстановка не се състояха планираните присъствено и Шести отворени Философскообразователни ателиета** 27 май 2020 г. - /Клуб „Креации“ към Лабораторията.
7. Актуализирана  **рубрика „Алумни-албуми на факултета“** – подготовка и качване на сайта на поредния албум на завършилите 2020 г. – доц. д-р И. Петкова, ас. А. Върбанова, ас. Полихронов.
8. **Обновяване на сайта на лабораторията с нов адрес:** [**www.unlab-p.noikov.org**](http://www.unlab-p.noikov.org)**,** поддържан от ас. Даниел Полихронов. Обособеният **Кариерен център на ФП** с р-л доц. Богданова оформи **нов сайт** [**www.careerlab-noikov.org**](http://www.careerlab-noikov.org) **.**
9. Разширяване и адаптиране на **Модела за менторство** във ФП **в сътрудничество с Кариерния център** – доц. дпн М. Богданова доц.д-р Илиана Петкова, доц. д-р Владислав Господинов.
10. **„Ден на първокурсника“ и адаптационна седмица в сътрудничество с Кариерния център –** октомври 2020 г. – под ръководството на доц. дпн М. Богданова, доц. д-р Вл. Господинов, доц. д-р И. Петкова.
11. **Обучение на йога инструктори за деца към Българска Йога Федерация –** октомври 2020 г. – 13 инструктори – проф. Я. Р.-Мерджанова и доц. М. Богданова.
12. **„Дни на Долто“ –** 5 октомври 2020 г., традиционно за 10-та поредна година – доц. дпн Моника Богданова.

**Инициативи на УНЛ, одобрени и гласувани на Декански съвет на ФП**

**1. Поемане от екипа на УНЛ** /доц. д-р И. Петкова, ас. Върбанова, ас. Полихронов**/ - подготовка на Алумни диск за завършващите ежегодно магистри и докторанти, редом с бакалаврите, във ФП.**

**2. Изработване на отличителни знаци на Лабораторията – Плакет и Грамота** /по предложение на ръководителя проф. Мерджанова и дизайн на доц. Вл. Господинов/.

**3. Начало на традиционни обучителни срещи „Пресечни точки между педагогическата теория и практика“ –** учители от столицата и страната представят и обсъждат със студенти педагози от ФП свои преподавателски иновационни и успешни практики. 28.02.2020 г. – Нова конферентна зала на СУ – **организатори доц.д-р Илиана Петкова и гл.ас. д-р Йорданка Николова.**

**АКАДЕМИЧЕН И КАРИЕРЕН КАЛЕНДАР**

**на дейностите към Лабораторията и Кариерния център на факултета за 2021 година**

1. Традиционните дейности и активности продължават – обучения, квалификации, проектна дейност, работа със студенти.
2. Май 2021 – **единадесети** консултативен обучителен студентски семинар Гьолечица „Академични хоризонти“ с ръководител доц. д-р Илиана Петкова.
3. **Шести** открити Философско образователни ателиета май 2021 година – проф. Я. Мерджанова, доц. И. Петкова, доц. Вл. Господинов.
4. **Обучителни срещи** „Пресечни точки между педагогическата теория и практика“ – доц. И. Петкова.
5. Актуализиране сайта на Лабораторията – ас. Д. Полихронов и доц. Петкова.
6. Алумни дейности и подготовка на Алумни дискове – доц. Петкова, ас. Ана Върбанова, ас. Д. Полихронов.
7. Менторство и наставничество **в сътрудничество с КЦ** – доц. Богданова.
8. Въвеждаща седмица на първокурсника **в сътрудничество с КЦ** – октомври 2021-ва г.
9. Студентски констелации и ателиета за академично развитие – декември 2021-ва.
10. Обогатяване на педагогическото хранилище – доц.д-р Владислав Господинов.

1.12.2020 г. Ръководител Лаборатория: ...................

/проф. дпн Яна Рашева-Мерджанова/